Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1382

(3) A Vhr. 3. számú mellékletének 2.2.1. pontja helyébe az alábbi rendelkezés lép: 2.2.1. Elfogadott exportőr „A vámhatóság területi szervei felhatalmazhatják az olyan exportőrt, aki gyakran szállít szabadkereskedelmi megállapodás hatálya alá tartozó termékeket, hogy a termékek értékétől függetlenül számlanyilatkozatot tegyen. Az elfogadott exportőri engedélyt az a területi szerv adja ki, amelynek illetékességi területén az adott telephely található, ahol a gazdasági tevékenységet végzik. Amennyiben a gazdálkodó több telephellyel rendelkezik és ezeknek nincs önálló adószáma és több területi szerv illetékessége is szóba jöhet, az engedélyt annak területi szervnek kell kiadnia, ahol a gazdálkodó könyvelését vezetik. Az ilyen felhatalmazást kérő exportőr a vámhatóság számára köteles megadni minden garanciát, ami a termék származó helyzetének, valamint a szabadkereskedelmi megállapodásokban megfogalmazott egyéb szabályok teljesítésének igazolásához szükséges. Vámügynök nem kaphat elfogadott exportőri jogcímet még akkor sem, ha egyébként eleget tesznek az előbbi feltételeknek.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes